
PAKRUOJO RAJONO SAVIVALDYBĖS TARYBA

SPRENDIMAS
DĖL PAKRUOJO RAJONO SAVIVALDYBĖS TARYBOS 2018 M. RUGSĖJO 27 D. SPRENDIMO NR. T-232 „DĖL PAKRUOJO RAJONO SAVIVALDYBĖS KVARTALO ENERGINIO EFEKTYVUMO DIDINIMO PROGRAMOS PATVIRTINIMO IR PROGRAMOS ADMINISTRAVIMO“ PAKEITIMO

2018 m. lapkričio 29 d. Nr. T-271
Pakruojis

Vadovaudamasi Lietuvos Respublikos vietos savivaldos įstatymo 6 straipsnio 22 punktu, 16 straipsnio 2 dalies 40 punktu, 18 straipsnio 1 dalimi ir atsižvelgdama į Lietuvos Respublikos aplinkos ministro 2018 m. spalio 25 d. įsakymo Nr. D1-910 „Dėl Lietuvos Respublikos aplinkos ministro 2018 m. liepos 27 d. įsakymo Nr. D1-724 „Dėl kvietimo teikti paraiškas daugiabučiams namams atnaujinti (modernizuoti)“ pakeitimo“ 12 punktu, Pakruojo rajono savivaldybės taryba nusprendžia:
Pakeisti Pakruojo rajono savivaldybės tarybos 2018 m. rugsėjo 27 d. sprendimo Nr. T-232 „Dėl Pakruojo rajono savivaldybės kvartalo energinio efektyvumo didinimo programos patvirtinimo ir programos administravimo“ 3.1 papunktį ir jį išdėstyti taip:
„3.1. iki 2018 m. gruodžio 31 d. parengti Programos priemonių įgyvendinimo planą (toliau – Priemonių įgyvendinimo planas) ir kartu su Programa pateikti jį derinti VšĮ Būsto energijos taupymo agentūrai (toliau – Agentūra)“.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

	Savivaldybės meras  
	Saulius Gegieckas

